
DECRET DE L’ALCALDIA

APROVACIÓ DEL CONVENI ENTRE L’AJUNTAMENT DE SANT CUGAT SESGARRIGUES I L’ASSOCIACIÓ D’ASSISTÈNCIA SOCIAL “SANT ADJUTORI” DE SANT CUGAT SESGARRIGUES, PER A LA CESSIÓ D’ÚS D’HABITATGE I ATORGAMENT DE SUBVENCIÓ


L’Associació d’Assistència Social “Sant Adjutori” és una entitat sense ànim de lucre, declarada d’utilitat pública per la Generalitat de Catalunya i el Govern d`Espanya. L’entitat té per objectiu l’acollida i suport de les persones i famílies en situació de risc d’exclusió sociolaboral de la comarca de l’Alt Penedès, així com la promoció del voluntariat social i la solidaritat veïnal. 

Són línies d’actuació de Sant Adjutori:

· Programa  d’habitatges  temporals:
Acollir a persones amb necessitat d’habitatge social. El pisos propietat de l’Associació es gestionen seguint uns criteris d’admissió que formen part d’un pla de millora de les persones o famílies amb risc d’exclusió social, en coordinació amb l’Equip de Serveis Socials Bàsics de l’ Ajuntament de Sant Cugat Sesgarrigues.
· Suport a les famílies i infància:
En coordinació amb l’Equip de Serveis Socials Bàsics de l’Ajuntament de Sant Cugat Sesgarrigues, lluitar contra la pobresa i l’ exclusió social, donant suport a les famílies en la cobertura de les necessitats bàsiques.
· Suport a la formació i l’autoestima:
Donar suport en la formació professional i d’intermediació entre el teixit social i empresarial. 
Col·laborar amb l’Ajuntament de Sant Cugat Sesgarrigues en diversos projectes com per exemple:
· Projecte Sant Cugat Inclusió, destinat a la formació de feina per adults, per tal de fomentar la reinserció laboral de persones amb dificultats socioeconòmiques del municipi de Sant Cugat. 
· Projecte de reforç escolar i acompanyament per infants i joves del poble d’ensenyament de primària i secundària.
·  Suport a la gent gran:
Acompanyar el dia a dia de les persones grans mitjançant el voluntariat.

[bookmark: _Hlk109754369]És voluntat de l’Ajuntament donar suport a l’esmentada Associació, per tal que pugui continuar amb els projectes d’ajuda a persones en situació de necessitat i en situació de risc d'exclusió social del municipi, així com conveniar amb aquesta entitat la cessió d’ús de l’estudi propietat de l’Associació Sant Adjutori situat a la planta sota-coberta de l’edifici del carrer de Les Creus, núm. 8 bis de Sant Cugat Sesgarrigues, per tal de destinar-lo a habitatge social.

Vist el que disposen els articles 303 a 311 del Decret 179/1995, de 13 de juny, pel qual s’aprova el Reglament d’obres, activitats i serveis dels ens locals i 47 a 53 de la Llei 40/2015, d’ 1 d’octubre, de Règim Jurídic del Sector Públic.

Per tot això, RESOLC:

Primer.- Aprovar el conveni de col·laboració entre l’Ajuntament de Sant Cugat Sesgarrigues i l’Associació d’Assistència Social “Sant Adjutori” de Sant Cugat Sesgarrigues, per a la cessió d’ús d’habitatge i atorgament de subvenció, el contingut del qual es transcriu literalment a continuació:

“CONVENI ENTRE L’AJUNTAMENT DE SANT CUGAT SESGARRIGUES I L’ASSOCIACIÓ D’ASSISTÈNCIA SOCIAL “SANT ADJUTORI” DE SANT CUGAT SESGARRIGUES, PER A LA CESSIÓ D’ÚS D’HABITATGE I ATORGAMENT DE SUBVENCIÓ

Sant Cugat Sesgarrigues, a data de signatura electrònica.

REUNITS/DES

D’una banda, el Sr. Jordi Ferré Verge, Alcalde de l’Ajuntament de Sant Cugat Sesgarrigues, el qual actua en nom i representació d’aquest Ajuntament, en ús de les facultats de representació que li confereix l’article 53 del Decret Legislatiu 2/2003, de 28 d’abril, pel qual s’aprova el Text refós de la Llei municipal i de règim local de Catalunya.

D’altra banda, el Sr. Jaume clos Arall, major d’edat, el qual actua com a President de l’Associació d’Assistència Social “Sant Adjutori” (en endavant Associació), amb NIF G61350054, amb núm. 19384-J/1 del Registre d’Associacions de la Generalitat de Catalunya i amb domicili social al carrer de Les Creus, núm. 8 bis de Sant Cugat Sesgarrigues (08798).

I, el senyor Arcadi Corominas Baig, secretari accidental de l’Ajuntament, per tal de donar fe de la signatura del present conveni, en l’exercici de la funció prevista a l’article 92 bis de la Llei 7/1985, de 2 d’abril, reguladora de les bases del règim local, i en consonància a l’article 3 del Real Decret 128/2018, de 16 de març, pel qual es regula el règim jurídic dels funcionaris de l’Administració Local amb habilitació de caràcter nacional. 

Les parts, en les seves respectives representacions


MANIFESTEN

I. L’Associació d’Assistència Social “Sant Adjutori” és una entitat sense ànim de lucre, declarada d’utilitat pública per la Generalitat de Catalunya i el Govern d`Espanya. L’entitat té per objectiu l’acollida i suport de les persones i famílies en situació de risc d’exclusió sociolaboral de la comarca de l’Alt Penedès, així com la promoció del voluntariat social i la solidaritat veïnal. 

II.  Són línies d’actuació de Sant Adjutori:

· Programa  d’habitatges  temporals:
Acollir a persones amb necessitat d’habitatge social. El pisos propietat de l’Associació es gestionen seguint uns criteris d’admissió que formen part d’un pla de millora de les persones o famílies amb risc d’exclusió social, en coordinació amb l’Equip de Serveis Socials Bàsics de l’ Ajuntament de Sant Cugat Sesgarrigues.
· Suport a les famílies i infància:
En coordinació amb l’Equip de Serveis Socials Bàsics de l’Ajuntament de Sant Cugat Sesgarrigues, lluitar contra la pobresa i l’ exclusió social, donant suport a les famílies en la cobertura de les necessitats bàsiques.
· Suport a la formació i l’autoestima:
Donar suport en la formació professional i d’intermediació entre el teixit social i empresarial. 
Col·laborar amb l’Ajuntament de Sant Cugat Sesgarrigues en diversos projectes com per exemple:
· Projecte Sant Cugat Inclusió, destinat a la formació de feina per adults, per tal de fomentar la reinserció laboral de persones amb dificultats socioeconòmiques del municipi de Sant Cugat. 
· Projecte de reforç escolar i acompanyament per infants i joves del poble d’ensenyament de primària i secundària.
·  Suport a la gent gran:
Acompanyar el dia a dia de les persones grans mitjançant el voluntariat.

III. És voluntat de l’Ajuntament donar suport a l’esmentada Associació, per tal que pugui continuar amb els projectes d’ajuda a persones en situació de necessitat i en situació de risc d'exclusió social del municipi.


Amb aquests antecedents, ambdues parts, lliurement i tot reconeixent-se mútuament capacitat per al present acte, convenen els següents:


PACTES

Primer.- Objecte

L’objecte del present conveni és regular la cessió d’ús de l’estudi propietat de l’Associació Sant Adjutori situat a la planta sota-coberta de l’edifici del carrer de Les Creus, núm. 8 bis de Sant Cugat Sesgarrigues.

Igualment, atesos els fins de l’Associació i la naturalesa del present Conveni, i al fet que dona suport a les famílies i la infància en les necessitats bàsiques que es realitza és de vital importància en el context de crisi socio-econòmica, l’Ajuntament fa una aportació anual per col·laborar a impulsar-la.


Segon.- Compromisos

L’Ajuntament de Sant Cugat Sesgarrigues, assumeix les obligacions següents:

· Llogar l’estudi amb finalitat social a proposta dels serveis socials bàsics de l’ajuntament, tenint en compte els informes, el seguiment de cada situació i el Pla de Millora de la situació de necessitat de les persones usuàries. 
· Comunicar a l’associació les persones usuàries de l’estudi.
· Abonar 217€ mensuals per a la cessió de l’estudi (2.604€ anuals) i 190€ anuals que corresponen a les despeses generals que ocasiona l’Estudi. 
· Pagar semestralment l’import de la cessió de l’estudi. En un dels pagaments semestrals s’hi inclourà l’import anual de les despeses generals. Aquest import sols inclou el lloguer de l’estudi a l’entitat, i es contempla totalment separat de la subvenció que l’entitat pugui rebre per les seves activitats en favor del municipi.
· Assumir les despeses derivades dels subministraments elèctric, de gas, d’aigua.
· No efectuar cap obra o modificació en l’estructura i/o instal·lacions sense autorització prèvia per part de l’Associació.
· Adoptar les mesures necessàries per a la protecció i seguretat del bé cedit, i a responsabilitzar-se de la seva conservació i manteniment en condicions òptimes.
· Retornar l’objecte de la cessió en les mateixes condicions que es trobava en el moment del lliurament i en el termini pactat.
· Posar a disposició de l’Associació a l’arquitecte/a municipal, per a qualsevol qüestió que afecti al manteniment i millora dels pisos propietat de l’Associació.
· Subvencionar l’Associació amb l’import de 1.000 € anuals en concepte de la tasca de voluntària social i suport a les famílies i la infància en les necessitats bàsiques. El pagament es farà en un únic pagament que s’efectuarà durant el mes de març de cada anualitat, sempre i quan s’hagi aportat la memòria de l’any anterior i la justificació documental de la despesa. Per a l’any 2022 l’aportació econòmica es realitzarà en el termini d’un més des de la signatura del present conveni.

Associació Sant Adjutori, assumeix les obligacions següents:

· Cedir l’ús a l’Ajuntament de Sant Cugat Sesgarrigues de l’estudi situat a les golfes de l’edifici del carrer de Les Creus, núm. 8 bis de Sant Cugat Sesgarrigues
· Fer seguiment de l’estat de l’estudi i de la persona arrendatària  per part de l’Ajuntament..
· Presentar una Memòria anual en relació al Suport a les famílies i la infància en les necessitats bàsiques així com de la justificació de la quantitat econòmica aportada per l’ajuntament en el projecte. Necessàriament s’informarà de l’impacte social i públic que té amb el número de persones usuàries. 
· La Justificació de la despesa es podrà realitzar fins el darrer dia del mes de febrer de l’any posterior a l’exercici a la qual es refereix.
· La justificació de l’aportació econòmica es realitzarà en base a la legislació vigent en matèria de subvencions i de les Ordenances i Reglaments que tingui vigents o aprovi l’Ajuntament.
· Reclamar la restitució del bé en qualsevol moment anterior a la finalització del termini de vigència quan hi hagi necessitat d’utilització del bé o quan l’Ajuntament el destini a un ús diferent del pactat, mitjançant escrit adreçat a l’Ajuntament de Sant Cugat Sesgarrigues, amb una antelació mínima de dos mesos.


Tercer.- Seguiment 

El seguiment de l’execució del conveni estarà formada per la persona representant de l’Ajuntament en la Junta Directiva de la Associació i el president de l’Associació, amb les funcions següents:
· Coordinar les relacions entre les dues entitats. 
· Fer un seguiment i avaluació de l’aplicació de les obligacions establertes al conveni per cada una de les parts.
· Identificar propostes de millora, proposar les accions necessàries per a implementar-les i fer-ne el seguiment i avaluació.


Quart.- Les parts signants estan obligades al compliment del que estableix el Reglament (UE) 2016/679, del Parlament Europeu i del Consell, de 27 d’abril de 2016, relatiu a la protecció de les persones físiques pel que fa al tractament de dades personals i a la lliure circulació d’aquestes dades i pel qual es deroga la Directiva 95/46/CE, i a la Llei orgànica 3/2018, de 5 de desembre, de protecció de dades personals i garantia dels drets digitals, a la normativa de desenvolupament i, i en aquest sentit, es podran tractar les dades personals facilitades per a la realització de les activitats objecte del present conveni en els termes que en ell s’estableixen i d'acord amb les instruccions facilitades pels responsables del seu seguiment. 

També es comprometen a no aplicar ni utilitzar les esmentades dades personals per a una finalitat diferent que no sigui la prestació del servei objecte del conveni i a establir les mesures de seguretat de naturalesa tècnica i organitzativa necessàries per garantir la seguretat de les dades personals i evitar la seva alteració, tractament o accés no autoritzat.


Cinquè.- La vigència d’aquest conveni s’inicia l’any 2022 i per una durada de quatre (4) anys essent la seva finalització el 31 de desembre de 2026.

Abans de la finalització del termini, les parts unànimement podran acordar la pròrroga per un període de fins a dos anys addicionals o la seva extinció.


Sisè.- Són causes de resolució del Conveni:

· La finalització prevista del termini de vigència.
· El mutu acord de les parts.
· La denúncia.
· L’incompliment de qualsevol dels acord. 
· Qualsevol altra determinada en la legislació vigent.


Setè.- Transparència

De conformitat amb el que estableix l'article 8 b) i f) de la Llei 19/2013, de 9 de desembre de transparència, accés a la informació pública i bon govern (BOE núm. 295 de 10.12.2013) i l’article 14 de la Llei 19/2014, del 29 de desembre, de transparència, accés a la informació pública i bon govern (DOGC núm. 6780 de 31.12.2014), l’ajuntament, en relació amb aquest conveni, farà pública la informació relativa a les parts signants, l’objecte, la vigència, les obligacions que hi assumeixen, incloent-hi les econòmiques, i qualsevol modificació que es realitzi.


Vuitè.- Jurisdicció

El present conveni tindrà naturalesa administrativa i les parts signatàries intentaran resoldre de mutu acord tant les divergències com aquelles qüestions que no estiguin regulades i que puguin sorgir en relació a l’aplicació d’aquest conveni.

Cas que això no sigui possible, les parts es sotmeten a l’ordre jurisdiccional contenciós administratiu que és el competent per conèixer de les qüestions que se suscitin sobre la interpretació, compliment i execució d’aquest conveni.


I en prova de conformitat, les parts signen el present document electrònic a un sol efecte.”

Segon.- Autoritzar la despesa de 1.000,00€ de subvenció amb càrrec a l’aplicació pressupostària 231/48902 i donar les ordres oportunes a Intervenció i Tresoreria pel seu pagament en el termini d’un mes posterior a la signatura del conveni. La Justificació de la despesa es podrà realitzar fins el darrer dia del mes de febrer de l’any 2023 d’acord amb les previsions del conveni.

Tercer.- Autoritzar la despesa de 1.302,00€ corresponent al 1r semestre de l’any 2022 de la cessió d’us de l’estudi amb càrrec a l’aplicació pressupostària 231/48901 i donar les ordres oportunes a Intervenció i Tresoreria pel seu pagament en el termini d’un mes posterior a la signatura del conveni.

Quart.- Notificar aquest acord a l’entitat interessada.

Sant Cugat Sesgarrigues, a data de signatura electrònica.

L’ALCALDE				DAVANT MEU
JORDI FERRER VERGE			EL SECRETARI ACCTAL.

CODI DE L’EXPEDIENT: 1201  NOM DE L’EXPEDIENT: 2022_1201_CONVENI AMB ASSOCIACIO ASSISTENCIA SOCIAL SANT ADJUTORI

image1.png
AUNTAMENT DE
Sant Cugat
Sesgarrigues




